APSTIPRINĀTS

Ventspils brīvostas pārvaldes

2022.gada 3.februāra

Iepirkumu komisijas sēdē

**ATKLĀTA IEPIRKUMA**

**“Elektroenerģijas piegāde Ventspils brīvostas pārvaldes vajadzībām”**

**ar identifikācijas**

**Nr. VBOP 2022/7**

**NOLIKUMA SKAIDROJUMI Nr.1**

**Ventspils, 2022.gads**

1. **Jautājums:**

Ieinteresētais piegādātājs kā elektroenerģijas tirgotājs atbilstoši elektroenerģijas tirdzniecību regulējošiem normatīvajiem aktiem veic elektroenerģijas tirdzniecību (kā tas ir norādīts Līguma 1.1.punktā), nevis piegādi. Elektroenerģijas piegādi nodrošina sistēmas operators. Pamatojoties uz iepriekš norādīto, lūdzam izslēgt Līguma 1.2.punktu.

***Atbilde:***

*Skatīt Nolikuma grozījumus Nr.1 - “Līguma projekts”.*

1. **Jautājums:**

Ministru kabineta noteikumu Nr.50 "Elektroenerģijas tirdzniecības un lietošanas noteikumi" 41.punkts nosaka, ka: "Lietotājs ir tiesīgs izbeigt elektroenerģijas lietošanu objektā, vismaz piecas darbdienas iepriekš par to informējot sistēmas operatoru un norādot elektroenerģijas lietošanas izbeigšanas laiku.". Tā kā tehnisku iemeslu dēļ par izmaiņām objektu sarakstā Piegādātājam ir jāzina vismaz 21 (divdesmit vienu) dienu pirms attiecīgā kalendārā mēneša beigām, lūdzam Līguma 2.2.punktā un 7.3.punktā noteikt termiņu 21 (divdesmit vienu) dienu pirms attiecīgā kalendārā mēneša beigām, nevis 5 (piecas) dienas.

***Atbilde:***

*Līguma 2.2. punktā un 7.3. punktā netiks noteikts termiņš 21 (divdesmit viena) diena pirms attiecīgā kalendārā mēneša beigām.*

*Skatīt Nolikuma grozījumus Nr.1, “Līguma projekts” 2.2.punkts un 7.3.punkts.*

1. **Jautājums:**

Elektroenerģijas tirgotāja norēķinu sistēmas vidējo patēriņu rēķina par iepriekšējo mēnešu, bet ne vairāk kā pēdējo 12 (divpadsmit) mēnešu, vidējo patēriņu. Izvērtējot minēto, lūdzam precizēt un izteikt Līguma 3.9.punktu sekojošā redakcijā:

"3.9. Gadījumā, ja Lietotājs nav Līgumā noteiktajā termiņā un kārtībā paziņojis komercuzskaites mēraparātu rādījumus, Piegādātājam ir tiesības izrakstīt rēķinu pēc iepriekšējo mēnešu, bet ne vairāk kā pēdējo 12 (divpadsmit) mēnešu, vidējā mēneša patēriņa.".

***Atbilde:***

*Skatīt Nolikuma grozījumus Nr.1, “Līguma projekts” 3.9.punkts.*

1. **Jautājums:**

Ministru kabineta noteikumu Nr.50 "Elektroenerģijas tirdzniecības un lietošanas noteikumi" 87.punkts paredz tirgotāja tiesības par katru maksājuma kavējuma dienu pieprasīt lietotājam nokavējuma maksu no laikus nesamaksātās summas. Ņemot vērā minēto, lūdzam papildināt Līguma 3.nodaļu ar jaunu punktu sekojošā redakcijā:

"3.10. Ja Lietotājs neievēro Līgumā noteikto samaksas termiņu, Piegādātājam ir tiesības prasīt Lietotājam maksāt nokavējuma procentus 0,1% (procenta viena desmitā daļa) apmērā no savlaicīgi nesamaksātas summas par katru nokavēto samaksas dienu.".

***Atbilde:***

*Skatīt Nolikuma grozījumus Nr.1, “Līguma projekts” 3.10.punkts.*

1. **Jautājums:**

Attiecībā uz Līguma 4.1.2.apakšpunktu vēlamies norādīt, ka Ieinteresētais piegādātājs kā elektroenerģijas tirgotājs, atbilstoši elektroenerģijas tirdzniecību regulējošiem normatīvajiem aktiem, veic elektroenerģijas tirdzniecību, nevis fizisku piegādi. Pamatojoties uz iepriekš norādīto, lūdzam svītrot Līguma 4.1.2.apakšpunktā vārdu "nepārtraukti".

***Atbilde:***

*Skatīt Nolikuma grozījumus Nr.1,“Līguma projekts” 4.1.2.apakšpunkts.*

1. **Jautājums:**

Norādām, ka par elektroenerģijas patēriņa kontroli ir atbildīgs lietotājs, līdz ar to lūdzam izslēgt Līguma 4.1.5.apakšpunktu.

***Atbilde:***

*Skatīt Nolikuma grozījumus Nr.1 - “Līguma projekts”.*

1. **Jautājums:**

Lūdzam veikt labojumus Līguma 5.1.1.apakšpunktā, vārdu "zaudējumiem" aizstājot ar vārdiem "tiešajiem zaudējumiem".

***Atbilde:***

*Skatīt Nolikuma grozījumus Nr.1,“Līguma projekts” 5.1.1.apakšpunkts.*

1. **Jautājums:**

Lai salāgotu Piegādātāja un Lietotāja tiesības vienpusēji izbeigt Līgumu, lūdzam papildināt Līguma 7.nodaļu ar jaunu punktu šādā redakcijā:

"Piegādātājam ir tiesības jebkurā laikā izbeigt Līgumu pirms Līgumā norādītā termiņa beigām par to vismaz 6 (sešas) nedēļas pirms Līguma izbeigšanas termiņa rakstiski brīdinot Lietotāju.".

***Atbilde:***

*Skatīt Nolikuma grozījumus Nr.1,“Līguma projekts” 7.5.punkts.*